google/wiki40b huggingface dataset:
Masjid ( F ) Triang 03

Sejarah

Masjid ( F ) Triang 03 digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid ( F ) Triang 03 adalah Abd. Samat Bin Hasim. Masjid ( F ) Triang 03 memiliki No Daftar: MY-06-BR-00054.
Najwa Latif

Kerjaya

Najwa mula mempelajari bermain gitar pada tahun 2009 ketika berumur 14 tahun, dan kemudian menulis lagu untuk lagu bersama kakaknya Ika, yang menulis liriknya. Pada September 2010, Najwa mula memuat naik lagu saduran ke YouTube; yang pertama ialah lagu "Baby" nyayian Justin Bieber. Pada Mac 2011, beliau telah menandatangani kontrak dengan NAR Records dan single rasmi pertamanya, "Cinta Muka Buku", dikeluarkan pada Julai 2011. Video sebelum siaran lagu dimuat naik ke YouTube. Menurut Najwa, single ini amat bermakna baginya, kerana ia menandakan langkah pertama dalam industri muzik Malaysia dan akhirnya memenuhi cita-cita menjadi penyanyi. Ia juga merupakan hadiah untuk peminatnya yang lama menanti-nantikan singlenya dan menunjukkan sokongan mereka kepadanya sebelum beliau menjadi penyanyi yang mantap. Video muzik rasmi "Cinta Muka Buku" menerima lebih dari 6 juta tontonan dalam lebih dari enam bulan, dan merupakan video muzik yang paling banyak ditonton di Malaysia. Juga, Najwa smenulis lirik dan menulis lagu dengan kakak sulungnya, Syafiqa Latif.
Pada Mac 2013, penyanyi idola Cina, Wang Leehom (王力宏) telah menjemput Najwa menjadi tetamu khas di konsertnya di Genting Highlands, Pahang. Mereka menyanyikan lagu "All The Things You Don’ypt Know" (你不知道的事).
Pada tahun 2013, Najwa dilantik sebagai duta kempen Ramadan Colgate dan KidZania “Mari Beramal Bersama Colgate”. Kempen ini diadakan bagi mengumpul dana RM150,000 untuk 15 pusat anak yatim di Malaysia.
Pada 20 November 2016, Najwa menerima Anugerah Komposer Muda Berpotensi di Anugerah Badan Perlindungan Hakcipta Karyawan Malaysia (MACP) yang diadakan di Hotel Royale Chulan, Damansara.
Selain menjadi penyanyi, Najwa ialah salah seorang pensyarah di UNITAR.
Pada 22 Mac 2018, Najwa melancarkan single terbarunya bertajuk "Jauh".

Kehidupan peribadi

Najwa ialah anak ketiga daripada empat beradik, lahir dan membesar di Temenggong, Batu Pahat, Johor. Seluruh ahli keluarganya berkecimpung dalam bidang muzik.
Beliau mendapat pendidikan di Sekolah Menengah Kebangsaan (P) Temenggong Ibrahim, Batu Pahat, Johor.
Mendapat 4A daripada sembilan mata pelajaran yang diambil dalam Sijil Pelajaran Malaysia (SPM) tahun lalu, Najwa merupakan pelajar aliran Sains Tulen Sekolah Menengah Kebangsaan (SMK) (P) Temenggong Ibrahim bagaimanapun tidak hadir bagi mengambil slip keputusan itu. Keputusan SPM Najwa diambil oleh kakaknya, Syafikah yang hadir seorang diri dengan membawa kad pengenalan adiknya sebagai bukti.
Najwa merupakan pemegang ijazah Sarjana Muda dalam bidang Pengajaran Bahasa Inggeris sebagai Bahasa Kedua (TESL) daripada Universiti Antarabangsa Unitar (UNITAR).
Beliau juga merupakan pemegang sarjana dalam jurusan Pengajaran Bahasa Inggeris sebagai Bahasa Kedua (TESL) daripada Universiti Malaya.

Kontrovesi

Pada 10 Oktober 2012, Abdul Latif Ismail, bapa Najwa sendiri telah menghubungi Berita Harian dan mendakwa dia telah diabaikan termasuk mengeluarkan kenyataan ".....“Cukup-cukuplah menjadi anak derhaka!.....".  Ketika diwawancara kemudiannya, Najwa menjelaskan bahawa ibu dan bapanya memang sudah bercerai tetapi enggan mengulas lebih lanjut dengan alasan mengelak jaja kisah peribadi.
Sejarah Guatemala

Sejarah Guatemala diagak bermula sekitar 12,00 tahun yang lalu.

Zaman penjajahan

Selepas menemui Dunia Baru, Sepanyol melancarkan banyak ekspedisi yang aman ke Guatemala, mulai dari tahun 1518. Tidak lama kemudian, hubungan Sepanyol mengakibatkan wabak yang memusnahkan masyarakat asli (dipercayai sebagai penyakit Viruela, cacar Sepanyol), berdasarkan huraian dalam buku "Memorial de Sololá".
Hernán Cortés yang mengetuai penaklukan Mexico memberikan kebenaran kepada Kapten Pedro de Alvarado untuk menaklukkan tanah ini. Alvarado pada mula-mulanya bersekutu dengan negara Cakchiquel untuk bertempur melawan negara Quiché, pesaing tradisionalnya. Alvarado kemudian mengkhianati Cakchiquel, dan membawa seluruh kawasan itu di bawah penguasaan Sepanyol.
Semasa zaman penjajahan, Guatemala merupakan sebuah kawasan Kapten Jeneral (Capitanía General de Goathemala) Sepanyol, dan sebahagian Sepanyol Baru (Mexico). Wilayah itu terbentang dari kawasan Soconusco - kini di Mexico selatan (negeri-negeri Chiapas, dan Tabasco) - sehingga Costa Rica. Kawasan ini tidak kaya dengan galian (emas dan perak) berbanding dengan Mexico dan Peru, dan oleh itu, tidak dianggap penting. Keluaran-keluarannya yang utama termasuk tebu, koko, pewarna añil biru, pewarna merah daripada serangga kokineal, serta kayu-kayu berharga yang digunakan untuk kerja seni gereja dan istana di Sepanyol.
Ibu kotanya yang pertama, Tecpan Goatemalan, yang diasaskan pada 25 Julai 1524 dengan nama Villa de Santiado de Goathemala, terletak berdekatan Iximché, ibu kota Kak'chik'el. Ia dipindah ke Ciudad Vieja pada 22 November 1527 apabila Kak'chik'el menyerang kota itu. Pada 11 September 1541, kota itu banjir ketika lagun di kawah Gunung Berapi Agua runtuh, akibat hujan lebat serta gempa bumi, dan dipindah 4 batu ke Antigua Guatemala di Lembah Panchoy, kini salah satu Tapak Warisan Dunia UNESCO. Kota ini dimusnahkan oleh beberapa gempa bumi pada tahun-tahun 1773-1774, dan Raja Sepanyol memberikan kebenaran untuk memindahkan kawasan Kapten Jeneral itu ke kawasan kini di Virgen de El Carmen yang terletak di Lembah Ermita (dinamai sempena nama sebuah Gereja Katolik). Kawasan yang baru ini diasaskan pada 2 Januari 1776.
Jelatang, Pamenang

Poskod

Poskod yang digunakan di Jelatang adalah 37352. Terdapat 15 buah desa di dalam daerah kecamatan Pamenang.
Ciawigebang

Poskod

Poskod yang digunakan di Ciawigebang adalah 45591. Terdapat 24 buah desa di dalam daerah kecamatan Ciawigebang.
Bendeleben

Bendeleben merupakan sebuah kawasan perbandaran terletak di daerah Kyffhäuserkreis, Thüringen, Jerman.
Łaziska Górne

Łaziska Górne merupakan sebuah bandar yang terletak di wilayah Silesia, Poland.
Hambur tangan (gimnastik)

Hambur hadapan

Variasi hadapan dilaksanakan dengan meletakkan tangan pada permukaan, dan menghayun kaki melintasi bahagian atas badan. Untuk menamatkan pergerakan, tangan dinaikan kembali sebelum kaki mencecah tanah.

Hambur belakang

Variasi ini dilaksanakan dengan membengkokkan kaki kepada kedudukan duduk, sebelum meluruskan kaki dengan pantas dan melantun kebelakang, melengkungkan bahagian belakang. Tangan mencecah tanah, dan ketika tangan mengampu (gymnast) sementara kaki melayang melintasi badan.
Liebenau (Samtgemeinde)

Liebenau merupakan sebuah munisipaliti terletak di daerah Nienburg, Niedersachsen, Jerman.
Lampu neon

Lampu neon terdiri daripada tabung berisi campuran neon dan gas-gas lain bertekanan rendah dan dua elektrod (anod dan katod), di mana voltan dan arus yang mencukupi melaluinya untuk menghasilkan nyalaan berwarna oren. Lampu jenis ini digunakan sebagai lampu penanda untuk peralatan elektronik.

Fungsi

Arus elektrik, sama ada yang berjenis terus mahupun ulang-alik, dialirkan melalui tiub lalu menyala berwarna merah-jingga. Gas yang terkandung ini biasanya jenis campuran Penning - yakni sebanyak 99.5% neon dan 0.5% argon yang mempunyai voltan nyalaan lebih rendah (striking voltage) daripada neon tulen - pada tekanan sebanyak 1-20 torr. Lampu ini menyala pendar (glow discharge) pada voltan nyalaan ini yang dikurangkan oleh cahaya ambien atau keradioaktifan. Voltan yang diperlukan untuk menampung nyalaan ini berkurangan secara ketara (~30%) berbanding voltan nyalaan atas sebab penyusunan ion positif berdekatan katod. Lampu neon berfungsi menggunakan nyala pendar arus yang rendah berbanding alatan pencahayaan yang lebih berkuasa tinggi.

Warna

Lampu ini biasanya berwarna jingga dan ditambahkan dengan penapis bagi meningkatkan kekuatan dan kontras lalu bertukar warna kepada warna yang lebih kemerahan. Ia turut boleh diisi atau bercampur dengan gas lain seperti argon, kripton mahupun xenon, di mana nyalaan akhir yang terhasil lebih kebiruan (termasuk adanya ultraungu). Sinaran ultraungu ini pula boleh digunakan untuk menguja komponen fosfor yang menyaluti dalaman bebuli lalu boleh menghasilkan pelbagai warna termasuk putih.
Mohgaon

Demografik 2001

Menurut bancian India pada tahun 2001, Mohgaon memiliki bilangan penduduk seramai 9,890. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Mohgaon memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 58% lelaki dan 42% wanita mampu membaca. 14% dari populasi berusia di bawah 6 tahun. (2001)
Landogne

Landogne merupakan sebuah komun di jabatan Puy-de-Dôme di tengah Perancis.
Émile Mpenza

Kerjaya kelab

Mpenza memulakan kerjaya bola sepaknya di KV Kortrijk dan kemudian berpindah ke kelab RE Mouscron dan Standard Liège bersama abangnya, Mbo yang bermain pada kelab itu. Pada tahun 2000, beliau berpindah ke kelab Jerman, FC Schalke 04 sebagai pertukaran dengan pemain Michaël Goossens. Di Schalke, beliau bermain dengan cemerlang bersama penyerang berbisa, Marc Wilmots dan Ebbe Sand tetapi gagal untuk merebut takhta gelaran liga pada hari terakhir musim. Beliau kembali ke Standard tiga tahun kemudian. Pada musim 2004-05, beliau kembali semula ke Jerman apabila beliau ditandatangani oleh Hamburger SV dengan bayaran 2.5 juta euro. Walau bagaimanapun pada 2006, beliau membuat perpindahan mengejut ke kelab Qatar, Al Rayyan.

Manchester City

Mpenza menandatangani kelab Manchester City pada 14 Februari 2007. Beliau membuat penampilan pertama bersama City menentang Wigan Athletic pada 3 Mac 2007. Beliau menjaringkan gol pertamanya pula ketika menang 2–0 ke atas Middlesbrough pada 17 Mac 2007.
Mpenza menjaringkan gol pertama untuk City ketika perlawanan pramusim untuk musim 2007-08 menentang Doncaster Rovers. Disebabkan ramai pemain dibawa masuk oleh pengurus baru, Sven-Göran Eriksson pada musim panas 2007, beliau terpaksa keluar dari kelab itu.

Plymouth Argyle

Beliau menandatangani kelab divisyen tiga Inggeris, Plymouth Argyle pada 2 September 2008. Mpenza membuat debut untuk Argyle ketika menang 2–1 ke atas Norwich City pada 13 September. Beliau menjaringkan gol pertamanya ketika seri 2-2 menentang Charlton Athletic.

Sion

Pada musim 2009–10, Mpenza menandatangani kontrak satu tahun bersama kelab Switzerland, FC Sion. Beliau bermain sebanyak 32 perlawanan dan sempat menjaringkan 21 gol.

Neftchi Baku

Pada Ogos 2010, beliau menandatangani kontrak tiga tahun bersama kelab Liga Perdana Azerbaijan, Neftchi Baku. Beliau meninggalkan kelab itu pada Januari 2012 selepas kehilangan posisinya pada musim 2011-12.

Eendracht Aalst

Mpenza menandatangani kontrak setahun bersama kelab terakhirnya, Eendracht Aalst pada 1 Oktober 2013.

Kerjaya antarabangsa

Mpenza telah bermain bersama pasukan kebangsaan Belgium sejak 1997. Beliau juga mewakili pasukan kebangsaannya di Piala Dunia 1998 dan Euro 2000. Malangnya, beliau tidak tersenarai dalam skuad Piala Dunia 2002 kerana mengalami kecederan.
Carl Winterhoff

Carl Winterhoff merupakan pelakon Amerika Syarikat ketika era filem senyap. Beliau pernah muncul dalam 18 buah filem dari tahun 1909 hingga 1913.
Syair Nazham Tajwid al-Quran

Ringkasan

Buku ini membincangkan mengenai Puisi Ilmu Tajwid, hasil penulisan Raja Haji Muhammad Said Ar-Riauwi. Dari koleksi kitab Melayu / Jawi (Terbitan Khazanah Fathaniyah).
Boneka

Boneka ialah benda bukan hidup atau figura berupa manusia, haiwan atau apa-apa jenis benda lain yang dianimasikan atau dimanipulasi oleh sekurang-kurang seorang dalang untuk dipersembahkan dalam teater, filem atau televisyen.
Terdapat berbagai-bagai jenis boneka yang diperbuat daripada bermacam-macam bahan yang sesuai dengan bentuk atau kegunaannya. Penghasilan boneka tidak kenal tahap kerumitannya. Seperti yang diulas oleh Oscar Wilde, "Boneka ada banyak kelebihannya, termasuklah tidak mampu berhujah, tidak mengulas seni dengan lantang, dan tiada kehidupan peribadi."
Hasmi Hashim

Penglibatan politik

Beliau bergiat aktif bersama Gerakan Reformasi sejak 1998. Pada tahun 2008, Hasmi telah dipilih oleh Parti Keadilan Rakyat untuk ertanding sebagai calon di Dewan Undangan Negeri (DUN) Semerah, Johor dalam Pilihan Raya Umum ke- 12. Beliau mencatat keputusan pilihanraya terbaik sepanjang keputusan PRU bagi DUN berkenaan. Beliau juga merupakan Ketua Cabang termuda dalam Parti Keadilan Rakyat dan memimpin cabang Parit Sulong dari tahun 2007 hingga 2014.

Aktivisme sosial & intelektual

Dalam lapangan intelektual, Hasmi merupakan salah seorang pendiri kelompok penulis dan pemikir muda "Telawi"; bersama Institut Kajian Dasar (IKD), Pusat Graduan Timur Tengah (MegC) dan Pusat Dialog Terbuka (ODC). Selepas PRU-12, beliau bertugas selama dua tahun sebagai pembantu Ahli Parlimen Telok Kemang selain sejak beberapa tahun lalu beliau merupakan salah seorang penulis ucapan Presiden Parti Keadilan Rakyat, Dato' Seri Dr Wan Azizah Ismail. Hasmi juga merupakan alumnus Institut FNS dan Jerman (2005), menyertai Pameran Antarabangsa Gwangju Bianelle, Korea Selatan (2001). Beliau juga dianugerahkan sebagai salah seorang pemenang Bakat Muda Selangor 2010 anjuran Kerajaan Negeri Selangor.

Kewartawanan

Di antara tahun 2000 hingga 2003, Hasmi pernah bertugas di akhbar Berita Keadilan selain mengisi ruang Sastera Budaya, Berita Harian (1998-2001), portal Kakiseni dan Jalantelawi.com.

Penulisan lirik & skrip

Hasmi juga dikenali sebagai penulis lirik dan hasil karyanya meliputi penyanyi ternama tanahair seperti lagu kumpulan Spider ("Ajaib"), Hafiz AF "Awan Nano" (Juara Lagu 26) dan lagu Angin Syurga nyanyian Misha Omar. Beliau turut menghasilkan skrip bagi telemovie Siapa Dapat Lisa? (2013) dan Novel Fana (2014) yang telah diterbitkan oleh Astro.
Chongkü

Chongkü merupakan sebuah perkampungan di dalam Kawasan Autonomi Tibet di China. Tempat ini terletak pada ketinggian 4804 meter (15,764 kaki). Perkampungan ini mempunyai populasi kira-kira 798 orang penduduk.
Nitroselulosa

Bahaya

Collodion, larutan nitroselulosa di eter dan etanol, adalah cairan yang mudah terbakar.
Ketika kering, nitroselulosa adalah bahan letupan dan boleh dinyalakan dengan api, spark, atau geseran. panas bekas kering nitrocellulose dipercayai untuk menjadi awal punca 2015 Tianjin letupan.
Chozas de Canales

Chozas de Canales merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Aubous

Aubous merupakan sebuah komun di jabatan Pyrénées-Atlantiques di barat-daya Perancis.
Hinterweidenthal

Hinterweidenthal merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Kejuruteraan mekatronik

Kejuruteraan mekatronik ialah hasil daripada gabungan sinergi tiga cabang utama bidang kejuruteraan iaitu kejuruteraan mekanik, elektronik dan perisian. Tujuan bidang kejuruteraan antara disiplin ini ialah kajian tentang automaton dari perspektif kejuruteraan dan bertujuan pengawalan sistem hibrid termaju.

Cabang bidang ini

Satu kelainan terbaru dalam bidang ini ialah biomekatronik, yang bertujuan menggabungkan mesin dan manusia, biasanya dalam bentuk alat boleh tanggal seperti rangka luar (exoskeleton). Ini merupakan versi nyata untuk peralatan siber (cyberware).
Kartuzy

Kartuzy merupakan sebuah bandar yang terletak di wilayah Pomeranian, Poland.
Salies-de-Béarn

Salies-de-Béarn merupakan sebuah komun di jabatan Pyrénées-Atlantiques di barat-daya Perancis.
Kampung Sematang Serdang

Poskod

Poskod yang digunakan di Kampung Sematang Serdang, Simpang Ampat, Perlis adalah 02700.
Arbouet-Sussaute

Arbouet-Sussaute merupakan sebuah komun di jabatan Pyrénées-Atlantiques di barat-daya Perancis.
Pulwama

Demografik 2001

Menurut bancian India pada tahun 2001, Pulwama memiliki bilangan penduduk seramai 15,521. Dari jumlah tersebut, kaum lelaki membentuk 59% dari jumlah keseluruhan populasi dan wanita seramai 41%.

Pendidikan 2001

Menurut bancian India pada tahun 2001 Pulwama memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 72% lelaki dan 28% wanita mampu membaca. 10% dari populasi berusia di bawah 6 tahun. (2001)
Montesquieu

Biografi

Beliau dilahirkan dalam sebuah keluarga pentadbir kepada Jacques de Secondat (1654-1713) dan Marie-Françoise de Pesnel (1665-1696), baronne de La Brède. Beliau sendiri anak saudara Jean-Baptiste de Secondat, Baron de Montesquieu. Setelah menghabisi persekolahannya mengaji bidang perundangan di collège de Juilly, beliau terlibat dalam parlimen Bordeaux pada tahun 1714.
Beliau mula dibesarkan ketika dua peristiwa penting dalam kerajaan-kerajaan paling penting di Eropah: Kerajaan England mengisytiharkan diri sebagai suatu kerajaan berperlembagaan berikutan suatu revolusi penting yang bergolak dalam negeri tersebut, serta penggabungan kerajaan-kerajaan ia dan Scotland pada tahun 1707 untuk membentuk Kerajaan Great Britain. Di Perancis pula, kemangkatan Raja Louis XIV pada tahun 1715 setelah usia yang sangat panjang membawa kepada suatu pemerintahan berwakil memandangkan putera yang mengambil alih takhtanya, Louis XV sangat muda. Kedua-dua perubahan kerajaan ini sangat mempengaruhi pemikiran Montesquieu sehingga beliau banyak memetik kepada kedua-dua perkara ini dalam penulisannya.
Beliau meninggal pada 10 Februari 1755 akibat demam panas. Beliau dikebumikan di tanah perkuburan  Sainte-Geneviève Gereja Saint-Sulpice di Paris.

Bidang sejarah

Montesquieu melihat peristiwa sejarah lebih boleh diringkaskan kepada suatu pergerakan yang utama.

Bidang politik

Montesquieu menyatakan terdapat dua kuasa kerajaan atau pemerintah yang wujud iaitu melalui penguasa (yakni dalam seseorang tokoh seperti raja atau sultan dan pentadbiran; kuasa yang memerintah dibahagikan kepada badan eksekutif, badan perundangan dan badan kehakiman di mana ketiga-tiga cabang ini saling diasingkan antara satu sama lain tanpa melebihi satu kepada yang lain. Idea ini dianggap radikal pada zamannya memandangkan ia menyingkirkan peranan cabang pihak yang berpengaruh dalam kerajaan Perancis feudal pada ketika itu, iaitu agamawan, bangsawan dan rakyat yang kesemuanya diwakili Estates-General.
Selembu

Selembu merujuk kepada kacukan baka seladang dan lembu. Pada masa kini terdapat selembu kacukan yang dipamerkan di Zoo Negara Malaysia.
Nama Selembu merupakan kacukan dari nama Seladang (Kerbau liar/Banteng) dan Lembu.
Pasukan bola sepak kebangsaan Slovenia

Asal usul

Sebelum kemerdekaan Slovenia pada tahun 1991, pasukan kebangsaan Slovenia wujud hanya sebagai satu pasukan serantau tidak diiktiraf secara rasmi oleh FIFA. Ia mempunyai status yang sama dengan Pasukan bola sepak kebangsaan Catalonia atau Pasukan bola sepak kebangsaan Kosovo. Pasukan itu kebanyakannya dimainkan perlawanan persahabatan menentang pasukan dari republik lain SFR Yugoslavia dan diwakili oleh pemain Slovenia dengan warna tradisional putih, biru dan merah.
Kelab-kelab bola sepak yang pertama telah ditubuhkan pada awal abad ke-20 dalam tempoh tersebut apabila kebanyakan wilayah masa kini Slovenia masih dalam Empayar Austro-Hungary. Pada akhir Perang Dunia I, Slovenia, bersama-sama dengan Croatia, menyertai Kerajaan Serbia membentuk Kerajaan Serb, Croat dan Slovenes, yang akan dinamakan semula ke dalam Yugoslavia pada tahun 1929. Pada 24 April 1920, di PersatuanBola Sepak Kecil Ljubljana telah ditubuhkan sebagai cawangan Slovenian Persatuan Bola Sepak Yugoslavia dan menganjurkan liga bola sepak pertama. Pemenang Liga Ljubljana mempunyai akses kepada Kejohanan Yugoslavia. Pada 23 Jun 1921 di ibu Ljubljana Slovenia menjadi tuan rumah perlawanan antara pasukan kebangsaan Perancis dan pemilihan pemain dari kelab Slovenia. Para tetamu ialah Presiden FIFA, Jules Rimet, yang kemudiannya memulakan kejohanan Piala Dunia yang pertama. Perancis memenangi 5-0 dan, walaupun pertemuan itu tidak rasmi oleh piawaian antarabangsa, ia adalah, sekurang-kurangnya di Slovenia, diterima secara meluas sebagai penampilan pertama pasukan kebangsaan Slovenia.
Mukim Tanjong Pauh

Pentadbiran

Mukim Tanjong Pauh merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Bachok.
Beaucourt-en-Santerre

Beaucourt-en-Santerre ialah sebuah komun yang terletak di komun Somme di Picardie di utara Perancis.
Lai Tek

Lai Tek atau Loi Tek menjadi Setiausaha Parti Komunis Malaya (PKM) sebelum Chin Peng. Beliau telah dipilih sebagai Setiausaha Agung PKM pada Sidang Pleno Besar ke-6 PKM yang diadakan pada tahun 1938. Beliau menyandang jawatan tersebut selama 10 tahun sehingga menghilangkan diri bersama dengan wang simpanan parti pada tahun 1947. Lai Tek adalah seorang Vietnam yang fasih bertutur dalam dialek Cina, bahasa Perancis dan Inggeris. Beliau dikatakan pernah menganggotai Parti Komunis Indochina serta pernah mempelajari ideologi komunisme di Russia dan Perancis. Kejayaannya memperkukuhkan PKM setelah melalui krisis dalamn pada tahun 1936, telah melonjakkan nama beliau sehingga diberi kepercayaan oleh ahli PKM untuk menyandang jawatan Setiausaha Agung PKM.

Agen Perisikan

Disebalik peranan sebagai orang kuat parti Komunis, Lai Tek dikatakan pernah menjadi agen perisikan bagi pihak Perancis di Indochina. serta pihak British dan pihak Jepun di Tanah Melayu.
Pihak Kempeitai dikatakan telah mengakap Lai Tek pada bulan Mac 1942 dan telah membebaskannya dengan syarat Lai Tek memberi kerjasama kepada pihak Jepun. Hasil dari kerjasama tersebut, sehingga bulan April 1943, pihak Jepun telah berjaya menangkap dan menghapuskan keseluruhan Jawatankuasa Eksekutif Pusat, PKM yang telah dibentuk sebelum perang dunia ke-2 meletus serta memecah-belahkan jaringan komunis di Singapura. Dia juga sangat bebas semasa zaman Jepun dan dbenarkan berulang-alik dengan motokar mewahnya di Tanah Melayu dan Singapura tanpa sebarang sekatan dan ancaman daripada askar-askar Jepun.
Tambakan, Jalancagak

Poskod

Poskod yang digunakan di Tambakan adalah 41281. Terdapat buah desa di dalam daerah kecamatan Jalancagak.
Wilayah Bacău

Wilayah Bacău merupakan sebuah wilayah (judeţ) di Romania yang memiliki keluasan wilayah 6,621 km² dan populasi 706,623 orang pada tahun (2002). Ibu kotanya ialah Bacau.
Kampung Tudan Baru

Kampung Tudan Baru merupakan perkampungan yang terletak sejauh 7 kilometer dari pekan Keningau, Sabah. Diletakkan di bawah Dewan Undangan Negeri Liawan di dalam Parlimen Keningau.
Majoriti penduduk kampung terdiri daripada etnik Dusun dan beragama Islam. Namun, terdapat juga kaum-kaum lain dan yang berbeza agama menetap di sini sama ada melalui perkahwinan ataupun imigrasi.
Dianggarkan populasi penduduk lebih kurang 1500 orang iaitu 70% golongan muda/belia dan 30% golongan tua/warga emas.

Sejarah awal

Kampung Tudan Baru mula dibuka pada akhir tahun 1950-an dan nama kampung tersebut dipercayai diambil daripada nama kampung yang terdapat di Daerah Ranau.

Ekonomi dan pendidikan

Aktiviti pertanian merupakan sumber rezeki yang penting buat penduduk kampung. Selain itu, terdapat juga penduduk yang bekerja di sektor awam, swasta dan menjalankan aktiviti perniagaan.
Hasrat untuk melihat satu keluarga memiliki satu ahlinya melangkah ke Institusi Pengajian Tinggi boleh dikatakan telah tercapai dan bilangannya pasti akan meningkat pada masa hadapan.